Το  ***Όταν τα πάθη προστάζουν*** (Πρωτότυπος τίτλος: Johnny O'Clock) είναι αστυνομικό φιλμ νουάρ Αμερικανικής παραγωγής του 1947 σε σενάριο και σκηνοθεσία του Ρόμπερτ Ρόσεν. Πρωταγωνιστούν οι Ντικ Πάουελ, Λι Τζέι Κομπ και η Έβελιν Κέις.

Η ταινία αφηγείται την ιστορία ενός διαχειριστή κλαμπ τυχερών παιχνιδιών στη Νέα Υόρκη, ο οποίος, μετά από δύο δολοφονίες που συνδέονται με το κλαμπ, βρίσκεται στο επίκεντρο μιας σύνθετης ίντριγκας που εμπλέκει το αφεντικό του, έναν επιθεωρητή της αστυνομίας και δύο ερωτευμένες μαζί του γυναίκες.

Πλοκή
-----

Λι Τζ. Κομπ και Ντικ Πάουελ σε σκηνή από την ταινία.
Στη Νέα Υόρκη, οι πρωινές εφημερίδες φέρουν τίτλους ότι ένας αστυνομικός πυροβόλησε έναν χαρτοπαίκτη ενώ αντιστάθηκε στη σύλληψη σε μια λέσχη τυχερών παιχνιδιών. Ο Επιθεωρητής Κοτς που ερευνά την υπόθεση μεταβαίνει σε ένα ακριβό ξενοδοχείο για να ανακρίνει τον υπεύθυνο του κλαμπ Τζόνι Ο΄Κλοκ. Βλέποντας τις πρωινές εφημερίδες, ο Τζόνι εξοργίζεται από τις ενέργειες του Τσακ Μπλέιντεν, ενός διεφθαρμένου αστυνομικού που σχετίζεται με τον Γκίντο Μαργκέτι, τον ιδιοκτήτη του κλαμπ. Στο λόμπι του ξενοδοχείου, ο Κοτς συναντά τον Τζόνι, κανόντας του μια ελκυστική προσφορά σχετικά με τις εγκληματικές δραστηριότητες του Μαργκέτι και του Μπλέιντεν. Ωστόσο, ο Τζόνι την απορρίπτει. 

Λίγο αργότερα ο Τζόνι θα συναντήσει την Νελλ, την σύζυγο του Μαργκέτι, η οποία είναι ακόμα ερωτευμένη μαζί του, και θα του δώσει ένα ακριβό ρολόι τσέπης (ολοΐδιο με αυτό που δώρισε στον σύζυγό της ως δώρο γενεθλίων του) με μια ρομαντική επιγραφή χαραγμένη στο πίσω μέρος. Ωστόσο ο Τζόνι αποφασίζει να μην κρατήσει το ρολόι και το δίνει μαζί με ένα σημείωμα απόρριψης, στη Χάριετ Χόμπσον, μια κοπέλα εργάζεται στο καζίνο, για να το επιστρέψει στη Νελλ. 

Ο Επιθεωρητής Κοτς, πηγαίνοντας να συναντήσει τη Χάριετ στο διαμέρισμα της προκειμένου να εντοπίσει τον εξαφανισμένο Μπλέιντεν, την βρίσκει νεκρή, έχοντας αυτοκτονήσει χρησιμοποιώντας αέριο. Η αδερφή της Χάριετ, Νάνσυ εμφανίζεται για να μάθει τι συνέβη. Όταν συναντιέται με τον Τζόνι αρχίζει να ελκύεται από αυτόν. Τελικά μαθαίνουν από τον επιθεωρητή Κοτς ότι η Χάριετ δολοφονήθηκε από δηλητήριο που βρέθηκε στο στομάχι της.

Την επόμενη μέρα, ο Κοτς ενημερώνει τον Τζόνι ότι το πτώμα του Μπλέιντεν έχει αλιευθεί από το ποτάμι. Στη συνέχεια, καλεί τον Τζόνι και τον Μαργκέτι στο γραφείο του, προσφέροντας να συζητήσουν την τρέχουσα κατάσταση. Σύμφωνα με τον επιθεωρητή, και οι δύο είχαν κίνητρα να σκοτώσουν τον Μπλέιντεν, τα οποία είναι η εκδίκηση, η απληστία και η ζήλια.

Ο Τζόνι λέει στη Νάνσυ ότι η σχέση τους τελείωσε και την πηγαίνει στο αεροδρόμιο. Καθώς απομακρύνεται, ωστόσο, επιζεί από πυροβολισμούς που δέχεται από αγνώστους και η Νάνσυ συνειδητοποιεί ότι προσπαθούσε απλώς να την προστατεύσει και αρνείται να τον αφήσει. Βλέποντας ότι στενεύουν τα περιθώρια, ο Τζόνι αποφασίζει να φύγει στη Νότια Αμερική με τη Νάνσυ, αλλά όχι πριν εξαργυρώσει το μερίδιό του από το καζίνο. Αφού πάει στο καζίνο αναγκάζει τον Μαργκέτι να τον οδηγήσει στο χρηματοκιβώτιο, οπου και παίρνει το μερίδιο του. Ωστόσο ο Μαργκέτι βγάζει ένα όπλο όταν γυρίζει την πλάτη του ο Τζόνι. Κατά την ανταλλαγή πυροβολισμών που ακολουθεί, ο Μαργκέτι σκοτώνεται και ο Τζόνι τραυματίζεται. Στη συνέχεια, η Νελλ προσφέρεται να καταθέσει στην αστυνομία ότι ήταν αυτοάμυνα, αλλά μόνο αν επιστρέψει κοντά της. Ο Τζόνι αρνείται, οπότε εκείνη λέει στον Κοτς ότι ήταν εν ψυχρώ δολοφονία. Το πρώτο ένστικτο του Τζόνι είναι να τρέξει μακριά, αλλά η Νάνσυ τον πείθει να παραδοθεί.

Διανομή ρόλων
-------------

* Ντικ Πάουελ ως Τζόνι O' Κλοκ
* Έβελιν Κέις ως Νάνσι Χόμπσον
* Λι Τζέι Κομπ ως Επιθεωρητης Κοτς
* Έλεν Ντρου ως Νελλ Μαρτσέτι
* Νίνα Φος ως Χάριετ Χόμπσον
* Τόμας Γκόμεζ ως Γκίντο Μαρτσέτι
* Τζον Κέλογκ ως Τσάρλι
* Τζιμ Μπάνον ως Τσακ Μπλέιντεν

Παραγωγή
--------

Η ταινία βασίστηκε σε μια πρωτότυπη ιστορία του Μίλτον Χολμς. Τα δικαιώματα αγοράστηκαν από την Columbia Pictures, η οποία αρχικά προσπάθησε να αναθέσει την σκηνοθεσία στον Τσαρλς Βίντορ που αρνήθηκε (κάτι που αργότερα εμφανίστηκε όταν ο Βίντορ μήνυσε την Columbia).

Η Εβελιν Κέις είχε το προβάδισμα για τον πρωταγωνιστικό γυναικείο ρόλο. Ο Λι Τζέι Κομπ δανείστηκε από την 20th Century Fox για να παίξει ρόλο του αστυνομικού Κοτς.
Ο Τόμας Γκόμεζ δανείστηκε από την Universal Pictures. Τα γυρίσματα ξεκίνησαν στις 10 Ιουλίου 1946.

Υποδοχή
-------

### Κριτικές

Το προσωπικό του περιοδικού Variety επαίνεσε την ταινία, γράφοντας: *Πρόκειται για μία έξυπνη αφήγηση, με προσοχή στο σενάριο, το κάστινγκ και την κάμερα να το ανεβάζει πάνω από το μέσο όρο. Η φωτογραφία έχει δράση και σασπένς και ορισμένες γρήγορες πινελιές χιούμορ που προσθέτουν γεύση. Οι ερμηνείες του Ντικ Πάουελ, ως διαχειριστής τζόγου, και του Λι Τζ. Κομπ, ως επιθεωρητή της αστυνομίας, ανεβάζουν επίσης τη βαθμολογία. Αν και η πλοκή ακολουθεί ένα γνώριμο μοτίβο, οι χαρακτηρισμοί είναι φρέσκοι και οι ερμηνείες αρκετά καλές για να υπερβαίνουν την ισορροπία. Οι ασυνήθιστες γωνίες της κάμερας εμφανίζονται πότε πότε για να αυξήσουν το ενδιαφέρον και να συλλάβουν στιγμιαία το βλέμμα. Δυνατό ομαδικό παιχνίδι από τον Ρόμπερτ Ρόσεν, που ως σκηνοθέτης-σεναριογράφος και ο Μίλτον Χολμς ως συγγραφέας και συνεργάτης παραγωγός, βοηθά επίσης στο να γίνει αυτή η ομαλή παραγωγή*.

Ωστόσο ο οδηγός ταινιών Time Out έδωσε μια αρνητική κριτική σημειώνοντας: *Παρά τις καλές ερμηνείες και την ωραία κάμερα του Μπέρνετ Γκάφι, η πρώτη ταινία του Ρόσεν ως σκηνοθέτη είναι ένα απογοητευτικό επίπεδο θρίλερ...Επειδή παραμένει εντελώς αξέχαστη (χωρίς να φταίνε οι ηθοποιοί), η δράση που ακολουθεί τείνει να γίνει λίγο περισσότερο από μια αλληλουχία γεγονότων που δένονται μηχανικά μαζί*.

Παραπομπές
----------

1. ↑  www.imdb.com/title/tt0039515/. Ανακτήθηκε στις 15  Απριλίου 2016.
2. ↑  «Naughty Words Described in Vidor Contract Fight: Director Suing for Film Release Confuses Judge». *Los Angeles Times*: σελ. 28. May 2, 1946.
3. ↑  «EDDIE CANTOR SET FOR NEW FILM ROLE: He Will Commence Work Next Month as Producer-Star of RKO's 'RichMan, PoorMan'». *New York Times*: σελ. 21. July 6, 1946.
4. ↑  Schallert, Edwin (Aug 6, 1946). «Harpo Will Be Silent Star of 'Bryant Hall'». *Los Angeles Times*: σελ. A3.
5. ↑  «STUDIOS EXCHANGE STORY PROPERTIES: Paramount Gets 'Connecticut Yankee'--Warners Acquires 'Victoria Grandolet' Peck Heads Selznick Cast». *New York Times*: σελ. 24. June 15, 1946.
6. ↑  «*Johnny O'Clock review by Variety staff*» (στα Αγγλικά). variety.com. 31 Δεκεμβρίου 1946. Ανακτήθηκε στις 30 Δεκεμβρίου 2022.
7. ↑  *Time Out*. Film review, 2006. Last accessed: January 20, 2008.

Εξωτερικοί σύνδεσμοι
--------------------

* *Όταν τα πάθη προστάζουν*   στην IMDb
* *Όταν τα πάθη προστάζουν* στο AllMovie
* Review of film at *Variety*
* *Johnny O'Clock* film trailer στο YouTube

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |